CELEX: 22005D0072
Language: sk
Date: 2005-04-29 00:00:00
Title: Rozhodnutie Spoločného výboru EHP č. 72/2005 z 29. apríla 2005, ktorým sa mení a dopĺňa Protokol 31 k Dohode o EHP o spolupráci v špecifických oblastiach mimo štyroch slobôd

15.9.2005   
            
            
               SK
            
            
               Úradný vestník Európskej únie
            
            
               L 239/64
            
         
      ROZHODNUTIE SPOLOČNÉHO VÝBORU EHP č. 72/2005
   z 29. apríla 2005,
   ktorým sa mení a dopĺňa Protokol 31 k Dohode o EHP o spolupráci v špecifických oblastiach mimo štyroch slobôd
   SPOLOČNÝ VÝBOR EHP,
   so zreteľom na Dohodu o Európskom hospodárskom priestore, zmenenú a doplnenú Protokolom, ktorým sa upravuje Dohoda o Európskom hospodárskom priestore, ďalej len „dohoda“, a najmä na jej články 86 a 98,
   keďže:
   
               (1)
            
            
               Protokol 31 k dohode bol zmenený a doplnený rozhodnutím Spoločného výboru EHP č. 180/2004 zo 16. decembra 2004 (1).
            
         
               (2)
            
            
               Je vhodné rozšíriť spoluprácu zmluvných strán dohody, aby sa do tohto protokolu zahrnulo prípravné opatrenie zamerané na rozvoj výskumu v oblasti európskej bezpečnosti (2005).
            
         
               (3)
            
            
               Protokol 31 k dohode by sa mal preto zmeniť a doplniť, aby sa táto spolupráca mohla uskutočňovať s účinnosťou od 1. januára 2005,
            
         ROZHODOL TAKTO:
   Článok 1
   Článok 1 protokolu 31 k dohode sa mení a dopĺňa takto:
   
               1.
            
            
               Znenie odseku 1 sa nahrádza takto:
               
                           „1.
                        
                        
                           Štáty EZVO sa od 1. januára 1994 zúčastňujú na implementácii rámcových programov činností Spoločenstva v oblasti výskumu a technického rozvoja, uvedených v odseku 5, a od 1. januára 2005 na činnostiach uvedených v odseku 9 prostredníctvom účasti vo svojich špecifických programoch.“
                        
                     
         
               2.
            
            
               Znenie odseku 2 sa nahrádza takto:
               
                           „2.
                        
                        
                           Štáty EZVO v súlade s článkom 82 ods. 1 písm. a) dohody finančne prispievajú na činnosti uvedené v odsekoch 5 a 9.“
                        
                     
         
               3.
            
            
               Znenie odseku 6 sa nahrádza takto:
               
                           „6.
                        
                        
                           Hodnotenie a väčšie presmerovanie činností v rámcových programoch činností Spoločenstva v oblasti výskumu a technického rozvoja, uvedených v odsekoch 5 a 9, sa riadi postupom uvedeným v článku 79 ods. 3 dohody.“
                        
                     
         
               4.
            
            
               Za odsek 8 sa vkladá tento odsek:
               
                           „9.
                        
                        
                           Štáty EZVO sa od 1. januára 2005 zúčastňujú na činnostiach Spoločenstva týkajúcich sa tejto rozpočtovej položky všeobecného rozpočtu Európskej únie na finančný rok 2005:
                           
                                       —
                                    
                                    
                                       
                                          Rozpočtová položka 08.14.01: ,Prípravné opatrenie zamerané na rozvoj výskumu v oblasti európskej bezpečnosti (2005)`.“
                                    
                                 
                     
         Článok 2
   Toto rozhodnutie nadobúda účinnosť dňom nasledujúcim po poslednom oznámení Spoločnému výboru EHP podľa článku 103 ods. 1 dohody (2).
   Uplatňuje sa od 1. januára 2005.
   Článok 3
   Toto rozhodnutie sa uverejní v oddiele EHP Úradného vestníka Európskej únie a v dodatku EHP k Úradnému vestníku Európskej únie.
   
      V Bruseli 29. apríla 2005
      
         
            Za Spoločný výbor EHP
         
         
            predseda
         
         Richard WRIGHT
         
      
   
   
      (1)  Ú. v. EÚ L 133, 26.5.2005, s. 42.
   
      (2)  Nie sú uvedené žiadne ústavné požiadavky.